PATVIRTINTA

Kauno r. Garliavos Jonučių

progimnazijos direktoriaus

2022 m. balandžio 5 d. įsakymu Nr.V1-79

**MOKINIŲ INDIVIDUALIOS PAŽANGOS STEBĖJIMO, FIKSAVIMO IR PASIEKIMŲ GERINIMO TVARKOS APRAŠAS**

**I. BENDROSIOS NUOSTATOS**

1. Mokinių individualios pažangos stebėjimo, fiksavimo ir pasiekimų gerinimo tvarkos aprašas (toliau vadinama – Aprašas) parengtas vadovaujantis Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433, Vidurinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269, Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556, Pradinio, pagrindinio ir vidurinio ugdymo programų aprašu (toliau – Ugdymo programų aprašas), patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309, ir susitarimais, priimtais progimnazijos Metodinėje taryboje.

2. Tvarkos aprašo paskirtis - nustatyti mokinių individualios pažangos stebėjimo, fiksavimo ir pasiekimų gerinimo tvarką progimnazijoje.

3. Tvarkos apraše apibrėžiamos ir įvardijamos mokinių individualios pažangos planavimo ir fiksavimo nuostatos, principai ir būdai, nurodomi administracijos, klasių vadovų, mokytojų, tėvų (globėjų, rūpintojų) informavimo būdai ir dažnumas bei mokinių veiklos siekiant asmenybės ūgties.

4. Tvarkos apraše vartojamos sąvokos apibrėžtos Lietuvos Respublikos švietimo įstatyme, Ugdymo programų apraše ir kituose teisės aktuose. Apraše vartojamos šios sąvokos:

4.1. Mokinių pasiekimų ir pažangos vertinimas – kriterijais grįstas ugdymosi ir mokymosi stebėjimas ir grįžtamasis ryšys, informacijos apie mokymosi procesus ir rezultatus rinkimas ir kaupimas interpretavimas ir naudojimas mokymo ir mokymosi kokybei užtikrinti.

4.2. Įsivertinimas – paties mokinio ugdymosi proceso, pasiekimų ir pažangos stebėjimas, vertinimas ir apmąstymas, numatant tolesnius mokymosi žingsnius.

4.3. Individuali pažanga – per tam tikrą laiką pasiektas asmeninės pažangos, pasiekimų lygis, atsižvelgiant mokymosi startą ir individualias raidos galimybes.

**II. MOKINIŲ INDIVIDUALIOS PAŽANGOS STEBĖJIMO IR FIKSAVIMO TIKSLAI, UŽDAVINIAI IR PRINCIPAI**

5. Mokinių individualios pažangos stebėjimo, planavimo ir fiksavimo tikslai:

5.1. Padėti mokiniui bręsti kaip asmenybei, užtikrinti kiekvieno mokinio asmenybės ūgtį; padėti mokiniui planuoti savo ugdymo rezultatus, išsikelti tikslus, ieškoti reikiamos pagalbos, numatyti savo indėlį į mokymąsi, siekiant aukštesnių ugdymo (si) pasiekimų ir pažangos;

5.2. Vertinti ugdymo kokybę, laiku nustatyti iškylančius ugdymosi sunkumus ir numatyti būdus jiems šalinti.

6. Mokinių individualios pažangos stebėjimo, planavimo ir fiksavimo uždaviniai:

6.1. Padėti mokiniui pažinti save, kelti sau mokymosi tikslus, atpažinti savo silpnąsias ir stipriąsias puses, gebėti analizuoti savo pasiekimus ir numatyti tobulintinus dalykus;

6.2. Siekti, kad visi Progimnazijos mokiniai pasiektų jų galias atitinkančius ugdymosi rezultatus;

6.3. Kaupti duomenis apie mokinio mokymosi pasiekimus ir pažangą, juos analizuoti, apibendrintai lyginti, daryti išvadas ir priimti reikiamus sprendimus;

6.4. Siekiant kiekvieno mokinio individualios pažangos, teikti mokiniui pagalbą;

6.5. Stiprinti tėvų ir gimnazijos bendradarbiavimą, siekiant mokinių individualios pažangos.

7. Individualios pažangos stebėjimo ir vertinimo pricipai:

7.1. Nuoseklumo – individuali pažanga stebima, fiksuojama, pagalba teikiama nuolat, laikantis veiksmų, priemonių eiliškumo ir ryšio tarp jų;

7.2. Kryptingumo – kryptingai siekiama ugdyti mokinio asmenybės brandą, gebėjimą įsivertinti savo asmenines galias, formuluoti individualius tikslus ir įsivertinti įgytų kompetencijų visumą;

7.3. Veiksmingumo - individualios mokinio pažangos stebėjimas, fiksavimas, teikiamos pagalbos nuoseklumas, Progimnazijos bendruomenės bendradarbiavimas siekiant kiekvieno mokinio individualios pažangos grindžiamas tinkamais, kolegialiai apsvarstytais ir laiku priimamais sprendimais;

7.4. Tęstinumo – siekiant individualios mokinio pažangos, vadovaujamasi institucijų sąveika ir bendradarbiavimu;

7.5. Visybiškumo – vertinant individualią pažangą, atsižvelgiama į pastangas ir rezultatą, asmenybės socialinę, emocinę, psichinę brandą, pasiektą pokytį individualių asmens savybių, galių ir gebėjimų kontekste.

**III. MOKINIŲ INDIVIDUALIOS PAŽANGOS STEBĖJIMO IR FIKSAVIMO EIGA IR DALYVIAI**

8. Siekiant užtikrinti efektyvų individualios pažangos stebėjimo ir fiksavimo organizavimą, į procesą įtraukiami mokiniai, tėvai, dalykų mokytojai, klasių auklėtojų, švietimo pagalbos specialistai, administracija.

9. Mokinys stebi savo mokymosi pažangą, kelia mokymosi tikslus, analizuoja pokyčius:

9.1. Tam naudojama savistaba, savianalizė, refleksija, individualūs pokalbiai su dalyko mokytoju, klasės auklėtoju, tėvais (globėjais, rūpintojais);

9.2. Kiekvieno mokslo metų pusmečio pradžioje mokinys išsikelia asmeninius mokymosi ir tobulėjimo siekius ir tikslus, juos aptaria su klasės auklėtoju (1 priedas);

9.3. Išvedus signalinį pusmetį ir pusmečio/metų pabaigoje reflektuoja ir įsivertina bei aptaria su klasės auklėtoju, kaip pavyko pasiekti numatytų mokymosi tikslų, patobulinti asmenines ir socialines kompetencijas bei kokios pagalbos reikia.

10. Klasės auklėtojai stebi ir fiksuoja kiekvieno mokinio pažangą, analizuoja rezultatus:

10.1. Dėl individualios pažangos fiksavimo susitariama metodinėse grupėse, atsižvelgiant į mokomo dalyko ypatumus ir mokinių individualias savybes, galias ir galimybes;

10.2. Remdamasis mokinių pasiekimų ir pažangos rezultatais, kartu su mokiniais analizuoja sėkmes ir nesėkmes, planuoja tolimesnį mokymąsi;

10.3. Mokinių individuali pažanga du kartus per pusmetį aptariama klasėje dirbančių dalykų mokytojų ir pagalbos specialistų pasitarimuose;

10.4. Dalykų mokytojai apie mokinio individualią pažangą informuoja tėvus (globėjus, rūpintojus) individualių pokalbių metu, žinutėmis elektroninio dienyno TAMO sistemoje;

10.5. Mokinių individuali pažanga fiksuojama nuo mokymosi Progimnazijoje pradžios iki pasirinktos ugdymo programos baigimo.

11. Klasės auklėtojas fiksuoja mokymosi pasiekimų atitiktį nuo mokymosi gimnazijoje pradžios iki pasirinktos ugdymo programos baigimo:

11.1. Kiekvienam auklėtiniui pateikia individualios pažangos įsivertinimo formas (2 priedas). Pildomos ir užpildytos individualios pažangos formos saugomos pas klasės auklėtoją;

11.2. Klasės valandėlių metu aptaria klasės pažangą, mokymosi sunkumus, pamokų ir kitų užsiėmimų lankomumą;

11.3. Įpusėjus pusmečiui ir pasibaigus pusmečiui kartu su mokiniais aptaria pažangos pokyčius ir kartu su mokiniais priima sprendimus dėl pažangos didinimo;

11.4. Organizuoja individualius pokalbius su auklėtiniais (pagal poreikį su mokinių tėvais (globėjais, rūpintojais), dalykų mokytojais), kurių metu aptariamos mokinių mokymosi sėkmės ir nesėkmės, savijauta gimnazijoje, elgesys ir lūkesčiai.

12. Progimnazijos administracija:

12.1. Vykdo individualią pagalbos mokiniui priežiūrą, analizuoja ir sistemina mokinių akademinius rezultatus pagal mokomuosius dalykus, akademinės pažangos pokytį, skatina mokinius, vadovaudamasi Progimnazijos mokinio elgesio taisyklėse numatyta skatinimo tvarka,

12.2. Organizuoja mokinių pažangos ir pasiekimų aptarimą su dalykų mokytojais ir pagalbos specialistais pagal klasių koncentrus (5, 6, 7, 8 kl.) (kartą per pusmetį: lapkričio ir balandžio mėn.). 13. Pagalbos specialistai:

13.1. Psichologas atlieka mokinių adaptacijos tyrimą, analizuoja jo duomenis, teikia mokiniams psichologinę pagalbą, dalyvauja mokinių individualios pažangos aptarime;

13.2. Socialinis pedagogas teikia pagalbą mokiniams, klasių auklėtojams, dalykų mokytojams, dalyvauja mokinių individualios pažangos aptarime;

13.3. Specialusis pedagogas teikia specialiąją pagalbą specialiųjų poreikių mokiniams, stebi jų pažangą.

**IV. MOKINIŲ PASIEKIMŲ GERINIMO PRIEMONĖS**

14. Pasiekimų gerinimo ir mokymosi pagalbos mokiniui teikimo proceso dalyviai: mokomųjų dalykų mokytojai, klasių auklėtojai, švietimo pagalbos specialistai, Progimnazijos Vaiko gerovės komisija, Progimnazijos administracija, tėvai (globėjai, rūpintojai).

15. Dalykų mokytojai:

15.1. Identifikuoja mokinio mokymosi pasiekimus ir pagalbos poreikį, bendradarbiauja su klasės auklėtoju (žodžiu, elektroninio dienyno TAMO sistemoje);

15.2. Koreguoja mokinio mokymąsi per pamokas, pritaiko užduotis pagal mokinio gebėjimus;

15.3. Mokymo metodus ir priemones taiko, atsižvelgiant į mokinių mokymosi stilių, gebėjimus, darbo tempą;

15.4. Analizuoja panaudotų priemonių veiksmingumą;

15.5. Derina įvairius vertinimo būdus, didesnį dėmesį skiria mokytis padedančiam formuojamajam vertinimui (mokymosi stebėjimas, savalaikis grįžtamasis ryšys, ugdymo turinio pritaikymas);

15.6. Esant poreikiui kviečia į pamokas progimnazijos švietimo pagalbos specialistus;

15.7. Teikia trumpalaikes ir ilgalaikes konsultacijas, kurių paskirtis:

15.7.1. Padėti įsisavinti mokomąją medžiagą mokiniams, kurie yra praleidę pamokas dėl ligos, dalyvavimo gimnazijos organizuotose veiklose, atstovavimo gimnaziją rajoniniuose, respublikiniuose ir tarptautiniuose renginiuose, specialiųjų poreikių turintiems mokiniams;

15.7.2. Padėti pastangas rodantiems mokiniams likviduoti susidariusias žinių spragas, gavus nepatenkinamą kontrolinio darbo ar kito atsiskaitomojo darbo įvertinimą;

15.7.3. Suteikti galimybę gabiems mokiniams giliau nagrinėti mokomąją medžiagą, rengtis olimpiadoms ir konkursams.

16. Klasių auklėtojai:

16.1. Bendradarbiauja su dalykų mokytojais dėl auklėtinių asmeninės pažangos, pagalbos poreikio pasiekimų gerinimui, tėvų (globėjų, rūpintojų) lūkesčių;

16.2. Kartu su auklėtinių tėvais (globėjais, rūpintojais), mokytojais ir auklėtiniu aptaria mokymosi pagalbos priemones, pagalbos teikimo proceso galimybes;

16.3. Domisi, ar auklėtinis namuose turi tinkamas sąlygos mokytis, skatina tėvus (globėjus, rūpintojus) prisidėti prie vaiko mokymosi pasiekimų gerinimo;

16.4. Padeda koreguoti auklėtinių individualius ugdymo planus.

17. Švietimo pagalbos specialistai:

17.1. Vykdo mokinių lankomumo ir pažangumo stebėseną;

17.2. Teikia pagalbą mokiniams, dalykų mokytojams, klasių auklėtojams;

17.3. Konsultuoja mokinius ir jų tėvus jiems aktualiais mokymosi pasiekimų gerinimo ir mokymosi pagalbos teikimo klausimais;

17.4. Vykdo mokiniams mokymosi pasiekimų gerinimo ir mokymosi pagalbos teikimo tyrimus.

18. Progimnazijos Vaiko gerovės komisija:

18.1. Svarsto ir rekomenduoja švietimo pagalbos teikimą, Bendrųjų ugdymo programų pritaikymą mokiniams, turintiems specialiųjų ugdymosi poreikių;

18.2. Analizuoja mokiniui taikytų pagalbos priemonių ir būdų pasiekimams gerinti veiksmingumą; 18.3. Pagal poreikį kviečia tėvus (globėjus, rūpintojus) ir / ar teikia rekomendacijas mokytojams, klasės auklėtojams dėl pasiekimų gerinimo proceso koregavimo.

19. Progimnazijos administracija:

19.1. Progimnazijos direktoriaus pavaduotojas ugdymui koordinuoja mokinių mokymosi pasiekimų gerinimo ir pagalbos teikimo procesą:

19.1.1. Sprendimų, įgyvendinamų pagalbos priemonių savalaikį įgyvendinimą, priemonių poveikio analizę

19.1.2. Trumpalaikių ir ilgalaikių konsultacijų organizavimą, jų tvarkaraščio sudarymą;

19.2. Vykdo mokinių mokymosi pasiekimų gerinimo proceso stebėseną;

19.3. Inicijuoja mokymosi pasiekimų gerinimo ir mokymosi pagalbos teikimo tyrimų vykdymą;

19.4. Sudaro sąlygas mokiniams rinktis neformaliojo švietimo užsiėmimus pagal poreikį;

19.5. Bendradarbiauja su dalykų mokytojais, klasių auklėtojais, švietimo pagalbos specialistais, mokinių tėvais (globėjais, rūpintojais);

19.6. Inicijuoja ir organizuoja mokinių skatinimą už padarytą pažangą;

**V. BAIGIAMOSIOS NUOSTATOS**

20. Progimnazijos bendruomenė bendradarbiauja kolegialiai, siekdama kiekvieno mokinio individualios pažangos.

21. Remiantis mokinių individualios pažangos stebėjimo duomenimis, nustatomi ugdymo(si) kokybės gerinimo uždaviniai, koreguojamas ugdymo turinys, numatomos mokymosi pagalbos priemonės, planuojama pedagogų kvalifikacija.

22. Siūlymus dėl Aprašo keitimo teikia Progimnazijos pedagogai, mokiniai, tėvai (globėjai, rūpintojai).

23. Tvarkos aprašo vykdymo priežiūrą vykdo direktoriaus pavaduotojas ugdymui.

24. Tvarkos aprašas skelbiamas Progimnazijos interneto svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_